**ИНСТРУКТАЖ**

**ЗА УЧИТЕЛЯ КОНСУЛТАНТ**

**НА ДЪРЖАВЕН ЗРЕЛОСТЕН ИЗПИТ ПО ЧУЖД ЕЗИК**

* Няма право да използва технически средства за комуникации в изпитния ден в сградата на училището до приключването на изпита.
* Явява се в сградата, в която е разпределен, не по-късно от 60 минути преди часа, определен със заповед на министъра на образованието и науката за начало на държавния зрелостен изпит.
* Запознава се срещу подпис с настоящия инструктаж и получава копие на инструктажа.
* Изчаква в определената от директора на училището самостоятелна стая.
* Само при възникнали проблеми със записа на текста за компонента „Слушане с разбиране“ се запознава с изпитния материал непосредствено след обявяването на изпитния вариант, след което влиза в залата, в която е разпределен, и прочита текста в съответствие с изискванията за изпълнение на компонента, след което предава листа с текста на директора на училището.
* Напуска сградата един час след началото на държавния зрелостен изпит.